text: Spøgelsesbilist blev ikke fanget 
  05 juli 2015 kl. 05.46
  Natten til søndag kørte en spøgelsesbilist på den Sønderjyske Motorvej. Politiet fik ikke fat i bilen.
  En ambulance anmeldte en spøgelsesbilist natten til søndag kl. 04.15.
  Bilen kørte med langt lys i nordgående retning på det sydgående spor ved Aabenraa. Politiet stod derefter klar på tre afkørsler, men uden at se spøgelsesbilisten.
  - Vi antog derfor, at bilen var vendt og kørt i den rigtige retning, siger vagtschef hos Syd- og Sønderjyllands Politi, Ole Aamann til TV SYD.
  Politiet ved ikke, om bilen var dansk eller udenlandsk. De fik heller ikke bilens registreringsnummer. Ingen kom noget til, fortæller vagtchefen.
  Spøgelsesbilist Den Sønderjyske motorvej sydgående i nordgående spor fra Åbenrå afk. nord. #politidk
  
  Spøgelsesbilisten ikke fundet på Den Sønderjyske motorvej ved Åbenrå #politidk
  
  